**נשיא קולומביה**, רשמית "נשיא הרפובליקה של קולומביה" (בספרדית: **Presidente de la República de Colombia**) או **נשיא האומה** (בספרדית: **Presidente de la Nacion**), הוא נשיא וראש המדינה של קולומביה והמשרה העליונה בממשל הקולומביאני.

המשרה נוצרה בשנת 1819. נשיא קולומביה הראשון היה הגנרל סימון בוליבר. הנשיא הנוכחי הוא גוסטבו פטרו שנכנס לתפקיד באוגוסט 2022.

תפקיד
-----

על פי החוקה הקולומביאנית משנת 1991 (אנ'), סעיף 188, נשיא קולומביה הוא ראש המדינה, ראש הרשות המבצעת והרשות המנהלית העליונה. נשיא קולומביה מסמל את האחדות הלאומית, ולאחר שנשבע לחוקת קולומביה ונשבע להגן על חוקי האומה, הוא מופקד להבטיח ולהגן על הזכויות והחירויות של כל אזרחי קולומביה.

סעיף 115 קובע כי הממשלה הלאומית ממונה על ידי נשיא קולומביה, סגן נשיא קולומביה (אנ'), מועצת השרים של קולומביה (אנ') ומנהלי המחלקות הממשלתיות של קולומביה (אנ'). כל פעולה של נשיא קולומביה, על מנת להיות חוקית וניתנת לאכיפה, חייבת להיות מאושרת על ידי כל אחד מהמשרדים או מנהלי המחלקות, שיישאו גם באחריות למעשה. החריג היחיד הוא אם הנשיא ממנה או מפטר שרים, מנהלי מחלקות מנהליות וכל פקיד אחר שמונה על ידו בסמכותו. מושלי מחוזות קולומביה, ראשי  עיריות קולומביה (אנ'), כמו גם מפקחים אזוריים של קולומביה, מפעלים ציבוריים ומפעלים ממשלתיים תעשייתיים ומסחריים, כולם מהווים חלק מהרשות המבצעת של קולומביה (אנ').

הנשיא נבחר לתקופת כהונה של 4 שנים. על הנשיא הנבחר להיות אזרח יליד קולומביה (אנ') בן 30 לכל הפחות בעת השתתפותו בבחירות הנשיאותיות.

מעון ומטוס נשיאותי
------------------

בית נאריניו, מעון הנשיא
המעון הנשיאותי ממוקם בבוגוטה והוא מכונה "בית נאריניו (אנ')". המעון מאובטח על ידי גדוד המשמר הנשיאותי של הצבא הלאומי (אנ'). המעון משמש כמשכן הנשיא מאז 1885, אז הורה הנשיא דז רפאל נונייז לרכוש את הבית שבו נולד אנטוניו נאריניו כדי לשמש כמעון רשמי.

בעת נסיעות בתוך קולומביה או מחוץ למדינה, נשיא הרפובליקה משתמש במטוס הנשיאותי "חיל האוויר הקולומביאני מספר 1 (ספ')" המזוהה עם לוחית הרישוי FAC 0001, (דגם בואינג 737 Business Jet BBJ). הנשיא גם משתמש בשני מסוקים מדגם בל 412 (אנ') עם רישום FAC 0004 וסיקורסקי UH-60 בלקהוק עם רישום FAC 0007.

* בית נאריניו.בית נאריניו.
* המטוס הנשיאותי FAC 0001.המטוס הנשיאותי FAC 0001.
* גדוד המשמר הנשיאותי, המאבטח את משכן הנשיא.גדוד המשמר הנשיאותי, המאבטח את משכן הנשיא.

נשיאים
------

על פי החוקה הקולומביאנית משנת 1991, נשיא קולומביה הוא ראש המדינה וראש הממשלה של הרפובליקה של קולומביה. כראש הרשות המבצעת וראש הממשלה הלאומית, הנשיא הוא נושא המשרה הפוליטית הגבוהה ביותר בקולומביה. הנשיא הוא גם המפקד העליון של הכוחות המזוינים של קולומביה. הנשיא נבחר ישירות לכהונה של ארבע שנים בבחירות ישירות. מאז 2004, הנשיא אינו יכול להיבחר ליותר מקדנציה אחת. עם מותו, התפטרותו או הדחתו מתפקידו של נשיא מכהן, סגן הנשיא מחליפו.

נשיאים בולטים

* סימון בוליבר (1819 – 1830)
* אלפונסו לופס פומארחו (1934 – 1938, 1942 – 1946)
* מריאנו אוספינה פרז (7 באוגוסט 1946 – 7 באוגוסט 1950)
* לאוראנו גומס (1950 – 1951)
* רוברטו אורדאנטה ארבלאס (1951 – 1953)
* גוסטבו רוחאס פינייה (1953 – 1957)
* גבריאל פריס גורדיו (1957 – 1958, ראש החונטה)
* אלברטו ליארס קמארגו (1958 – 1962)
* גיירמו ליאון ולנסיה (7 באוגוסט 1962 – 7 באוגוסט 1966)
* קרלוס ליארס רסטרפו (7 באוגוסט 1966 – 7 באוגוסט 1970)
* מיסאל פאסטרנה בוררו (7 באוגוסט 1970 – 7 באוגוסט 1974)
* אלפונסו לופס מיקלסן (7 באוגוסט 1974 – 7 באוגוסט 1978)
* חוליו ססאר טורבאי איילה (7 באוגוסט 1978 – 7 באוגוסט 1982)
* בליסריו בטנקור (7 באוגוסט 1982 – 7 באוגוסט 1986)
* וירחיליו ברקו ורגס (1986 – 1990)
* ססאר גוויריה (1990 – 1994)
* ארנסטו סמפר (1994 – 1998)
* אנדרס פאסטראנה אראנגו (7 באוגוסט 1998 – 7 באוגוסט 2002)
* אלווארו אוריבה (7 באוגוסט 2002 – 7 באוגוסט 2010)
* חואן מנואל סנטוס קלדרון (7 באוגוסט 2010 – 7 באוגוסט 2018)
* איוואן דוקה (7 באוגוסט 2018 – 7 באוגוסט 2022)
* גוסטבו פטרו (7 באוגוסט 2022 ואילך)

סדר הירושה הנשיאותי
-------------------

סדר הירושה של נשיא קולומביה מגדיר מי יכהן כנשיא קולומביה במקרה של מוות, התפטרות או הדחת הנשיא, כפי שנקבע בסעיף 202 של החוקה של 1991. במקרה של היעדרות הנשיא וסגן הנשיא כאחד, סעיף 203 לחוקת 1991 קובע כי את תפקיד הנשיא יתפוס שר לפי סדר העדיפויות הקבוע בחוק. השר חייב להיות חבר באותה מפלגה או תנועה אליה השתייך הנשיא המקורי, ויממש את הנשיאות עד שהקונגרס, בתוך 30 הימים שלאחר מינוי התפקיד הנשיאותי, יבחר סגן נשיא חדש שיקבל את הנשיאות.

| מספר | משרד | סמל | סמליל | שר מכהן |
| --- | --- | --- | --- | --- |
| **1** | סגן נשיא קולומביה (אנ') | סמל | סמל | פרנצ'יה מרקז (אנ') |
| **2** | משרד הפנים (אנ') | סמל | סמל | אלפונס פראדה (אנ') |
| **3** | משרד החוץ (אנ') | סמל | סמל | אלווארו לייבה (אנ') |
| **4** | משרד האוצר והאשראי הציבורי (אנ') | סמל | סמל | חוסה אנטוניו אוקמפו (אנ') |
| **5** | משרד המשפטים והצדק (אנ') | סמל | סמל | נסטור אוסונה (אנ') |
| **6** | משרד ההגנה הלאומי (אנ') | סמל | סמל | דייגו מולאנו אפונטה (ספ') |
| **7** | משרד החקלאות ופיתוח הכפר (אנ') | סמל | סמל | ססיליה לופז מונטנו (אנ') |
| **8** | משרד הבריאות והרווחה (אנ') | סמל | סמל | קרולינה קורק (ספ') |
| **9** | משרד העבודה (אנ') | סמל | סמל | גלוריה אינס רמירז (ספ') |
| **10** | משרד המכרות והאנרגיה (אנ') | סמל | סמל | איירין ולז טורס (ספ') |
| **11** | משרד המסחר, התעשייה והתיירות (אנ') |  | סמל | גרמן אומנה מנדוזה (ספ') |
| **12** | משרד החינוך הלאומי (אנ') | סמל | סמל | אלחנדרו גביריה אוריבה (אנ') |
| **13** | המשרד לאיכות הסביבה ופיתוח בר קיימא (אנ') | סמל | סמל | אלחנדרו גביריה (ספ') |
| **14** | משרד השיכון, העיר והטריטוריה (אנ') | סמל | סמל | קטלינה ולסקו (ספ') |
| **15** | המשרד לטכנולוגיות מידע ותקשורת (אנ') | סמל | סמל | מרי גוטיירז |
| **16** | משרד התחבורה (אנ') | סמל | סמל | וויליאם רייס גיירמו (ספ') |
| **17** | משרד התרבות (אנ') | סמל | סמל | פטרישיה אריזה (אנ') |

קישורים חיצוניים
----------------

ויקישיתוף מדיה וקבצים בנושא **נשיא קולומביה** בוויקישיתוף
* 

* אתר האינטרנט הרשמי של נשיא קולומביה (בספרדית)

* אתר האינטרנט הרשמי של נשיא קולומביה (בספרדית)
* נשיא קולומביה, ברשת החברתית אקס (טוויטר)

|  |  |
| --- | --- |
| בקרת זהויות עריכת הנתון בוויקינתונים | 
* GND: 220381-9

 |